pythainlp/thai-wiki-dataset-v4 huggingface dataset:
ป่าช้ารถ

ป่าช้ารถ  เป็นธุรกิจอย่างหนึ่งสำหรับการทำลายรถ แยกชิ้นที่ยังสามารถนำไปใช้ประโยชน์ไปใช้ให้เกิดประโยชน์ต่อไป ส่วนชิ้นส่วนที่ไม่สามารถใช้การได้จะถูกจำหน่ายไปในรูปเศษเหล็ก หรือบางส่วนกลายเป็นขยะที่ต้องกำจัด
ซูเปอร์โบวล์ครั้งที่ 43

ซูเปอร์โบวล์ครั้งที่ 43  เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2009 จัดขึ้นในวันที่ 1 กุมภาพันธ์ พ.ศ. 2552 ตามเวลาท้องถิ่น หรือ วันที่ 2 กุมภาพันธ์ พ.ศ. 2552 ตามเวลาในประเทศไทย ที่สนามเรย์มอนด์ เจมส์ สเตดรึม แทมปา, รัฐฟลอริดา
เจ้าหน้าที่ในสนาม.
เจ้าหน้าที่ในสนามสำหรับตัดสินในเกมนี้ได้แก่
ซูเปอร์โบวล์ครั้งที่ 47

ซูเปอร์โบวล์ครั้งที่ 47  เป็นการแข่งขันกีฬาอเมริกันฟุตบอลครั้งที่ 47 ของ ซูเปอร์โบวล์ และยุคสมัยใหม่ครั้งที่ 43 NFL ในเกมการชิงแชมป์ โดยมีมีกำหนดที่จะเล่นในปี ค.ศ. 2013 ที่สนาม เมอร์เชดส์-เบนซ์ ซุปเปอร์โดม ในเมือง นิวออร์ลี,รัฐหลุยเซีย สหรัฐอเมริกา โดยเกมนี้จะจัดในวันที่ 3 กุมภาพันธ์ พ.ศ. 2556 
โดยเกมจะดำเนินการถ่ายถอดสด โดยสถานีโทรทัศน์ CBS และจะถ่ายถอดสดไปในประเทศแคนาดาโดย สถานีโทรทัศน์ CTV โดย CTV มีแผนการเกี่ยวกับการเรียกเก็บสถิติสูงสุดของสหรัฐอเมริกาใน 4,000,000 ดอลลาร์สหรัฐ สำหรับแต่ละโฆษณาอันดับที่ 32
เกิด อวอร์ด ครั้งที่ 1

เกิด อวอร์ด ครั้งที่ 1 เป็นรางวัลที่จัดขึ้นมอบให้แก่บุคคลในบันเทิง และบุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555
รายชื่อบุคคลที่ผ่านเข้ารอบตัดสิน เกิด อวอร์ด ครั้งที่ 1 ประจำปี 2554.
รายชื่อเรียงตามลำดับในเว็บไซต์รางวัลเกิด อวอร์ด ครั้งที่ 1 ผู้ได้รับรางวัลเน้นตัวหนา
พรรคสันติภาพและความรุ่งเรืองของภูฏาน

พรรคสันติภาพและความรุ่งเรืองของภูฏาน  หรือ ดรุค พึนซัม ทโชกพา  เป็นหนึ่งในพรรคการเมืองสำคัญในภูฏาน ก่อตั้งในวันที่ 25 กรกฎาคม พ.ศ. 2550 วันที่ 15 สิงหาคม ปีเดียวกัน จิกมี ทินเลย์ได้รับเลือกเป็นหัวหน้าพรรค พรรคยื่นคำร้องขอจดทะเบียนในวันเดียวกัน นับเป็นพรรคการเมืองพรรคที่สองในภูฏาน วันที่ 2 ตุลาคม คณะกรรมการการเลือกตั้งภูฏานจดทะเบียนพรรค วันที่ 24 มีนาคม พ.ศ. 2551 พรรคชนะการเลือกตั้งทั่วไปครั้งแรกที่จัดขึ้นในภูฏาน ได้ 45 จาก 47 ที่นั่งในสภาผู้แทนราษฎรภูฏาน
กระต่ายลายเสือ

กระต่ายลายเสือ หรือ กระต่ายป่าลายเสือ  เป็นกระต่ายสกุล "Nesolagus" (/นี-โซ-ลา-กัส/)
กระต่ายลายเสือ จัดเป็นกระต่ายที่มีขนาดเล็ก มีใบหูที่เล็กกว่ากระต่ายสกุลอื่น ๆ มีลักษณะเด่น คือ ขนตามลำตัวมีสีน้ำตาลเหลือง หรือน้ำตาลแกมส้ม มีลายสีดำพาดขวางตามลำตัว เป็นลวดลายแลดูคล้ายลายของเสือโคร่ง อันเป็นที่มาของชื่อ
มีอยู่ด้วยกัน 2 ชนิด กระจายพันธุ์ในภูมิภาคเอเชียอาคเนย์ คือ
มีพฤติกรรมความเป็นอยู่คล้ายกับกระต่ายในสกุล "Lepus" คือ อาศัยอยู่ในโพรงดินที่ขุดขึ้นเอง แต่ลูกวัยอ่อนจะยังไม่ลืมตาและยังไม่มีขนปกลุมลำตัวเหมือนเช่นกระต่ายสกุล "Lepus"
สภาผู้แทนราษฎรภูฏาน

สภาผู้แทนราษฎรภูฏานเป็นสภาล่างที่มีสมาชิกมาจากการเลือกตั้งของรัฐสภาภูฏานอันเป็นระบบสภาคู่ใหม่ของประเทศภูฏาน ซึ่งยังประกอบด้วยพระมหากษัตริย์และสภาแห่งชาติ
สภาผู้แทนราษฎรชุดปัจจุบัน.
สภาผู้แทนราษฎรชุดปัจจุบันมีสมาชิก 47 คน ซึ่งได้รับเลือกตั้งในการเลือกตั้งทั่วไปเมื่อวันที่ 30 พฤศจิกายน พ.ศ. 2566 และ 9 มกราคม พ.ศ. 2567 พรรคประชาธิปไตยประชาชนของภูฏาน ที่มีเชอริง ต๊อบเกย์เป็นหัวหน้า ชนะการเลือกตั้งโดยได้ 30 ที่นั่งในสภา พรรคภูฏานเทรนเดลโดยมี เปมา เชวัง เป็นหัวหน้าพรรคได้อีกสิบเจ็ดที่นั่งที่เหลือ 
ภายใต้รัฐธรรมนูญ พ.ศ. 2551 สภาผู้แทนราษฎรประกอบด้วยสมาชิกสูงสุด 47 คน ซึ่งมาจากการเลือกตั้งโดยตรงของพลเมืองแต่ละเขตเลือกตั้งในเขต (Dzongkhag) ภายใต้ระบบเลือกตั้งผู้ชนะคนเดียวนี้ แต่ละเขตเลือกตั้งจะมีสมาชิกสภาผู้แทนราษฎรได้หนึ่งคน จาก 20 เขตต้องมีผู้แทนอยู่ระหว่าง 2-7 คน ทุก 10 ปีจะมีการกำหนดจำนวนผู้แทนในแต่ละเขตเลือกตั้งใหม่ สภาผู้แทนราษฎรประชุมกันอย่างน้อยปีละสองครั้ง และเลือกประธานและรองประธานสภาผู้แทนราษฎรจากสมาชิก สมาชิกและผู้สมัครได้รับอนุญาตให้สังกัดพรรคการเมือง
เหตุยิงกันในตูลูซและมงโตบ็อง พ.ศ. 2555

เหตุยิงกันในตูลูซและมงโตบ็อง พ.ศ. 2555 เป็นชุดการโจมตีด้วยปืนสามครั้งต่อทหารฝรั่งเศสและพลเรือนชาวยิว ในเมืองมงโตบ็องและเมืองตูลูซ แคว้นมีดี-ปีเรเน ประเทศฝรั่งเศส เบ็ดเสร็จแล้ว มีผู้เสียชีวิตทั้งสิ้นเจ็ดคน รวมทั้งผู้ก่อการ และมีผู้ได้รับบาดเจ็บอีกห้าคน ในจำนวนนี้ สี่คนได้รับบาดเจ็บสาหัส ตำรวจระบุตัวผู้ก่อการว่าเป็นชาวฝรั่งเศสมุสลิมวัย 23 ปี นาม โมฮัมเหม็ด เมราห์ ผู้อ้างความเกี่ยวข้องกับกลุ่มอิสลามหัวรุนแรงอัลกออิดะฮ์ แม้ความสัมพันธ์นี้จะเป็นที่โต้แย้ง ระหว่างการล้อมและการต่อสู้ด้วยปืน วันที่ 22 มีนาคม ผู้ก่อการถูกยิงและวิสามัญฆาตกรรมโดยหน่วยยุทธวิธีปฏิบัติการพิเศษของตำรวจฝรั่งเศส RAID
โมฮัมเหม็ด เมราห์.
โมฮัมเหม็ด เมราห์ (‎; 10 ตุลาคม 2531 - 22 มีนาคม 2555) ถูกระบุว่าเป็นมือปืนก่อเหตุดังกล่าว เขาเป็นพลเมืองฝรั่งเศสมุสลิม เกิดแก่พ่อแม่ชาวฝรั่งเศสเชื้อสายแอลจีเรีย
เมราห์มีประวัติยืดยาวเป็นเยาวชนผู้กระทำผิดอาญา โดยถูกพิพากษาลงโทษแล้วถึง 15 ครั้ง ตามข้อมูลอัยการภาคฝรั่งเศส เขาถูกจับกุมครั้งแรกเมื่อ พ.ศ. 2548 และถูกจำคุกช่วงสั้นๆ สองครั้งใน พ.ศ. 2550 และ 2552 ซึ่งการพิพากษาลงโทษมีรายงานว่ารวม การลักขโมยและการกระทำผิดเกี่ยวกับการขับขี่
เมราห์อ้างว่าตนเป็นสมาชิกกลุ่มอัลกออิดะฮ์และว่า เหตุจูงใจสำหรับการก่อเหตุของเขาเป็นไปเพื่อแสดงความเคารพต่อศาสนาอิสลาม เพื่อแก้แค้นให้กับการเสียชีวิตของเด็กชาวปาเลสไตน์ (ด้วยการโจมตีโรงเรียนยิว) และโจมตีกองทัพฝรั่งเศสสำหรับการไปมีส่วนในอัฟกานิสถาน เขาว่าเขาเสียใจเพียงไม่สามารถก่อการฆาตกรรมได้มากกว่านี้ เขาต่อต้านรัฐบัญญัติห้ามปกปิดใบหน้าในสาธารณสถาน เมราห์ถ่ายวิดีโอการฆาตกรรมของเขาทั้งหมด และตามข้อมูลของอัยการฝรั่งเศส เขากล่าวว่า "คุณฆ่าพี่น้องของผม ผมฆ่าคุณ" และ "อัลลอหุ อักบัร" ระหว่างที่ก่อเหตุ
เหตุระเบิดในกรุงเทพมหานคร พ.ศ. 2555

เหตุระเบิดในกรุงเทพมหานคร พ.ศ. 2555 เป็นระเบิดต่อเนื่องที่เกิดขึ้นในกรุงเทพมหานครเมื่อวันอังคารที่ 14 กุมภาพันธ์ พ.ศ. 2555 ซึ่งตรงกับวันวาเลนไทน์ เป็นเหตุให้มีผู้ได้รับบาดเจ็บ 5 คน ทางการไทยแถลงว่า เหตุระเบิดเป็นความพยายามที่ล้มเหลวของผู้ถือสัญชาติอิหร่านในการลอบสังหารทูตอิสราเอล ชาวอิหร่านหลายคนถูกจับกุมและถูกกล่าวหาจากเหตุดังกล่าว มีคนหนึ่งได้รับบาดเจ็บสาหัส
เบื้องหลัง.
เหตุระเบิดนี้เกิดขึ้นหนึ่งวันหลังเหตุโจมตีทูตอิสราเอลในกรุงทบิลิซี ประเทศจอร์เจีย และกรุงนิวเดลี ประเทศอินเดีย ทางการอิสราเอลแถลงว่า รัฐบาลอิหร่านอยู่เบื้องหลังเหตุระเบิด ซึ่งรัฐบาลอิหร่านปฏิเสธ
การระเบิด.
การระเบิดครั้งแรกเกิดขึ้นเมื่อเวลาประมาณ 15.00 น. ที่หน้าโรงเรียนเกษมพิทยา ใกล้กับตู้โทรศัพท์สาธารณะ ภายในซอยปรีดีพนมยงค์ 31 ซึ่งเป็นซอยแยกของซอยสุขุมวิท 71 แขวงพระโขนงเหนือ เขตวัฒนา โดยผู้ต้องหาได้เดินออกมาเซฟเฮาส์ที่เช่าไว้ เหตุระเบิดได้พัดพาบางส่วนของหลังคาอาคารไป จากนั้นชายได้หลบหนีออกจากบ้าน โมราดี ผู้ได้รับบาดเจ็บและมีเลือดออก พยายามโบกมือเรียกแท็กซี เมื่อคนขับ ที่เห็นอาการของเขา ปฏิเสธที่จะรับเขาไป เขาก็ได้โยนระเบิดมือไปยังแท็กซี่นั้น ระเบิดมือทำความเสียหายแก่พาหนะ และทำให้คนขับได้รับบาดเจ็บ เจ้าหน้าที่ตำรวจผู้สนองต่อเหตุระเบิดจากนั้นพยายามหยุดโมราดี ผู้พยายามหลบหนีโดยโยนระเบิดมืออีกลูกหนึ่งใส่ ระเบิดมือกระเด็นจากต้นไม้และกลับใส่เขา เกิดระเบิดและตัดขาทั้งสองข้างของเขาขาด
โดยบุคคลแรกที่ถ่ายรูปและวิดีโอคลิปภาพเหตุการณ์นี้ได้เป็นคนแรก ซึ่งได้เผยแพร่ต่อมาทั้งในสื่อสาธารณะและโซเชียลเน็ตเวิร์กต่าง ๆ เป็นชายผู้ขับขี่มอเตอร์ไซด์รับจ้าง อายุ 39 ปี ชื่อ เดชชาติ พวงเกษ ที่ขับขี่อยู่ในแถบนั้นมากว่า 6 ปีแล้ว โดยได้เผยแพร่ลงบล็อกของตัวเองในโอเคเนชั่น ก่อนที่จะถูกส่งต่อไปต่าง ๆ
หนูผีช้างหน้าเทา

หนูผีช้างหน้าเทา หรือ เซงกิหน้าเทา  เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับหนูผีช้าง (Macroscelidea) มีชื่อวิทยาศาสตร์ว่า "Rhynchocyon udzungwensis" (/ริน-โค-ไซ-ออน-อุด-ซุง-เวน-ซิส/)
มีรูปร่างโดยรวม คือ มีสีขนเป็นสีเทาและแดงสดบริเวณใบหน้า มีขนที่เบาบางและแหลม ด้านสะโพกมีขนสีดำและสีน้ำตาลอ่อน ด้านท้องและหางเป็นสีอ่อน มีฟันที่แหลมคม มีความยาวเฉลี่ย 56.4 เซนติเมตร น้ำหนักโดยเฉลี่ย 711 กรัม นับเป็นว่าเป็นหนูผีช้าง หรือ เซงกิชนิดใหญ่ชนิดหนึ่ง ถือว่าเป็นหนูผีช้างที่มีขนาดใหญ่กว่าหนูผีช้างชนิดอื่นประมาณร้อยละ 25 
หนูผีช้างหน้าเทา เป็นสัตว์เฉพาะถิ่น กระจายพันธุ์อยู่เฉพาะแถบเทือกเขาอุดซุงก์วา ในประเทศแทนซาเนีย ในแอฟริกาตะวันออกเท่านั้น
โดยเป็นหนูผีช้างชนิดที่ได้รับการค้นพบเป็นครั้งแรกในรอบ 126 ปี โดยนักวิทยาศาสตร์ชาวอเมริกัน 2 คน ในปี ค.ศ. 2005 และอนุกรมวิธานในเดือนมกราคม ค.ศ. 2008
อันดับกระต่าย

อันดับกระต่าย (ชื่อวิทยาศาสตร์: Lagomorpha-ออกเสียงว่า /ลา-โก-มอร์-ฟา/ มาจากภาษากรีกคำว่า "λαγος" หมายถึง กระต่ายป่า และ "μορφή" หมายถึง ลักษณะ, รูปร่าง)
เป็นอันดับของสัตว์เลี้ยงลูกด้วยนมอันดับหนึ่ง มีลักษณะโดยรวมคล้ายกับสัตว์ในอันดับสัตว์ฟันแทะ (Rodentia) เช่น หนู หรือกระรอก ด้วยว่ามีฟันในลักษณะฟันแทะเหมือนกัน ซึ่งเดิมเคยถูกรวมไว้อยู่ด้วนกัน 
แต่ว่าสัตว์ในอันดับนี้มีฟันแทะที่แตกต่างจากสัตว์ฟันแทะ คือมี ฟันตัดบนหรือฟันหน้า 2 คู่ (4 ซี่ คู่แรกอยู่ด้านหน้า คู่หลังจะซ่อนอยู่ข้าง ๆ ภายในกรามบน) ขณะที่ สัตว์ฟันแทะมี 1 คู่ (2 ซี่) เท่านั้น ทำให้การเคี้ยวของอาหารของสัตว์ทั้งสองอันนี้ไม่เหมือนกัน กล่าวคือ สัตว์ในอันดับกระต่ายจะใช้ฟันทั้ง 2 คู่นี้เคี้ยวสลับกัน จึงจะเห็นเมื่อเวลาเคี้ยวจะใช้กรามสลับข้างกันซ้าย-ขวา อีกทั้งพฤติกรรมการกินก็ต่างกันออกไป เนื่องจาก สัตว์ฟันแทะจะกินได้ทั้งพืชและสัตว์ แต่สัตว์ในอันดับกระต่ายจะกินได้เพียงพืชเท่านั้น และลักษณะเด่นอีกประการหนึ่ง ก็คือ ในตัวผู้ สัตว์ในอันดับกระต่ายจะมีถุงหุ้มอัณฑะอยู่หน้าอวัยวะเพศ แต่สัตว์ฟันแทะจะมีถุงหุ้มอัณฑะอยู่หลังอวัยวะเพศ และอวัยวะเพศของสัตว์ในอันดับกระต่าย จะไม่มีแท่งกระดูกอยู่ภายใน แต่ในสัตว์ฟันแทะจะมี 
ปัจจุบัน มีเพียง 2 วงศ์ เท่านั้น โดยสูญพันธุ์ไปแล้ว 1 วงศ์ (ดูในตาราง) กระจายพันธุ์ไปในทุกพื้นที่ของโลก แม้กระทั่งอาร์กติก
ซึ่งสัตว์ในอันดับนี้ เป็นสัตว์ที่มนุษย์รู้จักเป็นอย่างดี ก็คือ กระต่าย ซึ่งนิยมเลี้ยงเป็นสัตว์เลี้ยงทั้งในแง่ของความเพลินเพลิน สวยงาม และบริโภคเป็นอาหาร
โบสถ์คาทอลิกยามาเตะ

อาสนวิหารพระหฤทัย โยโกฮามะ หรือที่มักเรียกว่า โบสถ์คาทอลิกยามาเตะ  เป็นอาสนวิหารประจำมุขมณฑลโยโกฮามะ ตั้งอยู่เลขที่ 44 ยามาเตะโช, นากะคุ, เมืองโยโกฮามะ จังหวัดคานางาวะ ซึ่งกินพื้นที่ในเขตจังหวัดคานางาวะ ชิซูโอกะ นางาโนะ และยามานาชิ
เดิมโบสถ์แห่งนี้เป็นอาคารก่ออิฐและมีหอระฆังสองหลัง ถูกก่อสร้างขึ้นในปี พ.ศ. 2449 ต่อมาเมื่อเกิดเหตุการณ์แผ่นดินไหวครั้งใหญ่คันโต พ.ศ. 2466 ทำให้โบสถ์เสียหายหนัก ส่วนโบสถ์ในปัจจุบันได้รับการออกแบบจากยาน โยเซฟ ชวากร์ (Jan Josef Švagr เกิด พ.ศ. 2428-2512) สถาปนิกชาวเช็ก ซึ่งได้ออกแบบศาสนสถานแห่งนี้ด้วยสถาปัตยกรรมนีโอ-กอทิก และเปิดให้ปฏิบัติศาสนกิจได้ในปี พ.ศ. 2476 ต่อมาเมื่อมีการก่อตั้งมุขมณฑลโยโกฮามะขึ้นในปี พ.ศ. 2480 โบสถ์ยามาเตะก็ได้รับการสถาปนาเป็นอาสนวิหารในเวลาต่อมา
โทกูงาวะ สึเนนาริ

โทกูงาวะ สึเนนาริ (เกิดวันที่ 26 กุมภาพันธ์ ค.ศ. 1940) เป็นผู้นำตระกูลโทกูงาวะสาขาหลักคนที่ 18 เขาเป็นบุตรชายของ อิจิโร มัตสึไดระ และ โทโยโกะ โทกูงาวะ ทวดฝั่งพ่อของเขาคือมัตสึไดระ คาตาโมริ แห่งไอซุ ผู้มีชื่อเสียง และทวดฝั่งแม่ของเขาคือโทกูงาวะ อิเอซาโตะ ฐานะเหลนของชิมาซุ ทาดาโยชิ เจ้าแคว้นคนสุดท้ายของ แคว้นศักดินาซัตสึมะ เขาเป็นพระญาติชั้นที่ 2 กับอดีตจักรพรรดิ สมเด็จพระจักรพรรดิอากิฮิโตะ
สึเนนาริทำงานให้กับบริษัทเดินเรือสมุทร นิปปงยูเซ็ง เป็นเวลาหลายปี ก่อนจะเกษียณในเดือนมิถุนายนปี ค.ศ. 2002 และเป็นประธานของมูลนิธิไม่แสวงหาผลกำไร มูลนิธิโทกูงาวะเมโมเรียล องค์กรไม่แสวงหากำไรนี้มีจุดมุ่งหมายเพื่ออนุรักษ์สมบัติทางวัฒนธรรมที่เหลืออยู่ของตระกูลโทกูงาวะ ซึ่งหลายชื้นสูญหายในการปฏิรูปเมจิและการทิ้งระเบิดของสหรัฐในสงครามโลกครั้งที่สอง ใน ค.ศ. 2007 สึเนนาริตีพิมพ์หนังสือชื่อ "เอโดะ โนะ อิเด็นชิ" (江戸の遺伝子) ที่เผยแพร่เป็นภาษาอังกฤษภายใต้ชื่อ "The Edo Inheritance" ใน ค.ศ. 2009 ซึ่งพยายามจะโต้แย้งความเชื่อทั่วไปในหมู่ชาวญี่ปุ่นว่ายุคเอโดะ (เป็นช่วงที่ตระกูลโทกูงาวะของเขาปกครองญี่ปุ่นในฐานะ"โชกุน") คือยุคมืดที่ญี่ปุ่นตัดขาดจากโลกและล้าหลัง ในทางตรงข้าม เขาโต้แย้งว่านี่เป็นช่วงเวลาแห่งสันติภาพและความเจริญรุ่งเรืองที่เกิดขึ้นในช่วง 250 ปีที่ผ่านมา นำมาซึ่งการปฏิรูปเศรษฐกิจครั้งสำคัญ การเติบโตของวัฒนธรรมเมืองที่มีความซับซ้อน และการพัฒนาสังคมที่เป็นเมืองมากที่สุดในโลก
โทกูงาวะสละตำแหน่งหัวหน้าตระกูลโทกูงาวะในวันที่ 1 มกราคม ค.ศ. 2023 โทกูงาวะ อิเอฮิโระ บุตรชายของเขา รับตำแหน่งนั้นต่อ
สนธิสัญญาโรม

สนธิสัญญาโรม มีชื่ออย่างเป็นทางการว่า สนธิสัญญาจัดตั้งประชาคมเศรษฐกิจยุโรป เป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรปในวันที่ 1 มกราคม ค.ศ. 1958 มีการลงนามเมื่อวันที่ 25 มีนาคม ค.ศ. 1957 โดยเบลเยียม ฝรั่งเศส อิตาลี ลักเซมเบิร์ก เนเธอร์แลนด์และเยอรมนีตะวันตก คำว่า "เศรษฐกิจ" ถูกลบออกจากชื่อสนธิสัญญา โดยสนธิสัญญามาสตริกต์ ใน ค.ศ. 1993 และสนธิสัญญาดังกล่าวเปลี่ยนใหม่เป็นสนธิสัญญาว่าด้วยการทำหน้าที่ของสหภาพยุโรป เมื่อสนธิสัญญาลิสบอนมามีผลใช้บังคับใน ค.ศ. 2009
ประชาคมเศรษฐกิจยุโรปเสนอให้ค่อยๆ ปรับภาษีศุลกากรลดลง และจัดตั้งสหภาพศุลกากร มีการเสนอใช้จัดตั้งตลาดร่วมสินค้า แรงงาน บริการและทุนภายในรัฐสมาชิกประชาคมเศรษฐกิจยุโรป และยังได้เสนอให้จัดตั้งนโยบายการขนส่งและเกษตรร่วมและกองทุนสังคมยุโรป สนธิสัญญายังได้ก่อตั้งคณะกรรมาธิการยุโรป
เหตุเพลิงไหม้โรงงานไทรแองเกิลเชิร์ตเวสต์

เหตุเพลิงไหม้โรงงานไทรแองเกิลเชิร์ตเวสต์ในนครนิวยอร์กเมื่อวันที่ 25 มีนาคม ค.ศ. 1911 เป็นภัยพิบัติทางอุตสาหกรรมครั้งที่มีผู้เสียชีวิตมากที่สุดในประวัติศาสตร์นครนิวยอร์ก และยังเป็นการสูญเสียชีวิตสูงสุดเป็นอันดับสี่จากอุบัติเหตุทางอุตสาหกรรมในประวัติศาสตร์สหรัฐอเมริกา นอกจากนี้ ยังเป็นภัยพิบัติครั้งที่มีผู้เสียชีวิตมากที่สุดเป็นอันดับสองในนครนิวยอร์ก หลังการไหม้ของเรือ "เจเนอรัล สโลคัม" เมื่อวันที่ 15 มิถุนายน ค.ศ. 1904 กระทั่งการทำลายเวิลด์เทรดเซ็นเตอร์ในอีก 90 ปีให้หลัง เพลิงไหม้ครั้งนี้เป็นเหตุให้มีคนงานทอผ้าเสียชีวิต 146 คน ซึ่งสาเหตุการเสียชีวิตมีถูกไฟ สำลักควัน หรือตกจากอาคารจนเสียชีวิต เหยื่อส่วนใหญ่เป็นหญิงอพยพชาวยิวและอิตาลีล่าสุดอายุระหว่างสิบหกถึงยี่สิบสามปี เหยื่ออายุมากที่สุดมีอายุ 48 ปี ส่วนที่อายุน้อยที่สุดเป็นเด็กหญิงวัยสิบสี่สองคน
เพราะผู้จัดการได้ล็อกประตูไปยังปล่องบันไดและทางออก ซึ่งเป็นการปฏิบัติทั่วไปในสมัยนั้นเพื่อป้องกันการลักขโมยและการพักโดยไม่ได้รับอนุญาต คนงานจำนวนมากผู้ไม่สามารถหนีออกจากอาคารได้จึงกระโดดลงจากชั้นแปด ชั้นเก้าและชั้นสิบไปยังถนนเบื้องล่าง เหตุเพลิงไหม้ครั้งนี้ทำให้ฝ่ายนิติบัญญัติกำหนดให้เพิ่มมาตรฐานความปลอดภัยโรงงานและช่วยกระตุ้นการเติบโตของสหภาพคนงานทอผ้าสตรีระหว่างประเทศ ซึ่งต่อสู้เพื่อสภาพการทำงานที่ดีกว่าสำหรับคนงานโรงงานนรก (sweatshop)
อันดับกระแต

กระแต  เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่ออันดับว่า Scandentia 
กระแต มีลักษณะโดยรวมคล้ายกับกระรอก ซึ่งเป็นสัตว์ที่อยู่ในอันดับสัตว์ฟันแทะ (Rodentia) รวมทั้งมีพฤติกรรมความเป็นอยู่ที่คล้ายกัน หากแต่กระแตมีปากยื่นยาวกว่ากระรอก มีฟันเล็กหลายซี่ ไม่ได้เป็นฟันแทะ แบ่งออกเป็นฟันตัด 4 ซี่ ที่ขากรรไกรบน และ 6 ซี่ที่ขากรรไกรล่าง สามารถเขียนเป็นสูตรได้ว่า จึงไม่สามารถที่จะกัดแทะผลไม้หรือไม้เปลือกแข็งอย่างกระรอกได้ และมีนิ้วที่ขาคู่หน้า 5 นิ้ว ที่เจริญและใช้ในการหยิบจับได้ดี เหมือนเช่นสัตว์ในอันดับไพรเมต (Primate) หรืออันดับวานร กระแตมีขนปกลุมลำตัวสีเขียวหรือสีน้ำตาลเหมือนกระรอก มีหางยาวประมาณ 12-19 เซนติเมตร
กระแต นั้นหากินทั้งบนพื้นดิน โคนต้นไม้ และบนต้นไม้ กินได้ทั้งพืช และสัตว์เล็ก ๆ อย่าง แมลง หรือหนอน เป็นอาหาร โดยมากจะหากินในเวลากลางคืน และอาศัยอยู่ตามลำพังเพียงตัวเดียว แต่บางครั้งก็พบอยู่ด้วยกัน 2-3 ตัว เป็นฝูงเล็ก ๆ ออกลูกครั้งละ 2-3 ตัว โดยที่ก็ตกเป็นอาหารของสัตว์กินเนื้อขนาดใหญ่กว่า เช่น ชะมด หรืออีเห็น, แมวป่า หรือนกล่าเหยื่อ อย่าง เหยี่ยว หรืออินทรี ด้วย 
กระแต กระจายพันธุ์อยู่ทั่วไปในป่าทวีปเอเชียแถบเอเชียใต้และเอเชียอาคเนย์ มีทั้งหมด 19 ชนิด 5 สกุล แบ่งออกได้เป็น 2 วงศ์ (ดูในตาราง) พบในประเทศไทย 5 ชนิด คือ กระแตเหนือ ("Tupaia belangeri") และกระแตใต้ หรือกระแตธรรมดา ("T. glis"), กระแตเล็ก ("T. minor"), กระแตหางขนนก ("Ptilocercus lowii") และกระแตหางหนู ("Dendrogale murina") 
เดิม กระแตเคยถูกจัดรวมอยู่อันดับเดียวกับอันดับสัตว์กินแมลง (Insectivora) เช่น หนูผี แต่ปัจจุบันได้ถูกแบ่งออกเป็นอันดับต่างหาก และกระแตถูกสันนิษฐานว่ามีบรรพบุรุษร่วมกันกับอันดับไพรเมตด้วย ด้วยมีนิ้วที่เท้าหน้าคล้ายคลึงกัน โดยวิวัฒนาการแยกออกจากกันในยุคอีโอซีนตอนกลาง
แอนตาร์กติกาของอาร์เจนตินา

อาร์เจนไทน์แอนตาร์กติกา  หรือ อันตาร์ตีดาอาร์เฮนตินา  เป็นส่วนหนึ่งของแอนตาร์กติกาที่อาร์เจนตินาใช้อ้างสิทธิ์ว่าเป็นของตน ประกอบด้วยคาบสมุทรแอนตาร์กติกและส่วนที่เป็นสามเหลี่ยมยื่นไปถึงขั้วโลกใต้ จำกัดขนาดโดยเมอริเดียน 25° ตะวันตก และ 74° ตะวันตก และเส้นขนาน 60° ใต้
กฎผู้เล่นแต่งตั้ง

กฎผู้เล่นแต่งตั้ง  หรือมีชื่อลำลองว่า กฎเดวิด เบคแคม เป็นกฎที่เป็นส่วนหนึ่งของกฎข้อบังคับเพดานเงินเดือนในเมเจอร์ลีกซอกเกอร์ ตั้งแต่ฤดูกาล 2007 โดยกฎอนุญาตให้ทีมในเอ็มแอลเอสเซ็นสัญญากับผู้เล่นที่อยู่นอกลีก โดยพิจารณาเงินเดือนเป็นพิเศษ เพื่อให้ทีมแข่งขันให้ทีมสร้างนักเตะมีชื่อเสียง ในตลาดฟุตบอลระหว่างประเทศ
ฮวน ปาโบล อังเฮล

ควน ปาโบล อังเคล อารานโก (,เกิด 24 ตุลาคม ค.ศ. 1975 ทีเมเดยิน ประเทศโคลอมเบีย) เป็นอดีตนักฟุตบอลชาวโคลอมเบีย เล่นในตำแหน่งกองหน้า
เขาเริ่มต้นอาชีพค้าแข้งกับสโมสรนาซีโอนาล ซึ่งเขาช่วยให้ทีมคว้าแชมป์ลีกได้ในปี ค.ศ. 1994 จากนั้นจึงย้ายไปสโมสรริเบร์เปลตในอาร์เจนตินาเพื่อแทนที่เอร์นัน เกรสโป ที่ย้ายออกจากทีม ซึ่งเขาเป็นผู้ทำประตูสูงสุดของลีกในปี ค.ศ. 2000 ปีถัดมาเขาย้ายไปยุโรปโดยร่วมทีมกับสโมสรฟุตบอลแอสตันวิลลาในพรีเมียร์ลีกด้วยค่าตัว 9.5 ล้านปอนด์ ซึ่งเป็นสถิติสโมสร ในปี ค.ศ. 2007 เขาย้ายไปสหรัฐอเมริกา ซึ่งเขาได้เล่นให้กับสามสโมสรในเมเจอร์ลีกซอกเกอร์ ก่อนจะกลับมาที่อัตเลตีโก นาซีโอนาล ในปี ค.ศ. 2013 และยุติอาชีพค้าแข้งในปีถัดมา
อังเฆลเป็นพ่อของโตมัส อังเฆล (Tomás Ángel) ซึ่งปัจจุบันเล่นในตำแหน่งกองหน้าให้กับสโมสรฟุตบอลแซนดีเอโก
วอลเลย์บอลชายไทยแลนด์ลีก

วอลเลย์บอลชายไทยแลนด์ลีก  เป็นการแข่งขันวอลเลย์บอลลีกอาชีพระดับสูงสุดของประเทศไทย ก่อตั้งใน พ.ศ. 2549 ภายใต้การบริหารของสมาคมกีฬาวอลเลย์บอลแห่งประเทศไทย ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน 
เมื่อจบฤดูกาล 2 ทีมอันดับสุดท้ายของตารางจะหมดสิทธิ์แข่งขันในไทยแลนด์ลีก และทีมจากวอลเลย์บอลโปรชาเลนจ์จะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชีย
แชมป์ฤดูกาล 2024-25 คือ นครราชสีมา คิวมินซี วีซี
สโมสรในฤดูกาล 2024-25.
การจับสลากประกบคู่การแข่งขันมีกำหนดจัดขึ้นเมื่อวันที่ 13 พฤศจิกายน พ.ศ. 2567 ที่โรงแรมโกลเด้นทิวลิป ซอฟเฟอริน กรุงเทพมหานคร
อีซัก เกวงกา

ชูอัน อีซัก เกวงกา โลเปซ  เกิดเมื่อวันที่ 27 เมษายน ค.ศ. 1991 เป็นนักฟุตบอลอาชีพชาวสเปน ปัจจุบันเล่นให้กับเดปอร์ติโบเดลาโกรุญญา ในตำแหน่งกองหน้า หรือปีก ปีกซ้าย
ทีมแห่งปีของยูฟ่า

ทีมแห่งปีของยูฟ่า  เป็นรางวัลที่มอบโดยยูฟ่า จากการสำรวจผ่านทางเว็บไซต์อย่างเป็นทางการ รางวัลนี้มอบมาตั้งแต่ปี ค.ศ. 2001 โดยให้ผู้เล่นอินเทอร์เน็ตเลือกผู้เล่น 11 คน และโค้ช โดยอาศัยเกณฑ์จากสมรรถภาพของผู้เล่นนั้นในฟุตบอลยุโรปและการแข่งขันระหว่างประเทศ ผลการสำรวจปี ค.ศ. 2010 มีผู้ร่วมลงคะแนนเสียงเกือบ 12 ล้าน
ทีมแห่งปีของยูฟ่า 2001.
"Coach": Gérard Houllier "Liverpool"
ทีมแห่งปีของยูฟ่า 2002.
"Coach": Şenol Güneş "Turkey "
ทีมแห่งปีของยูฟ่า 2003.
"Coach": José Mourinho "FC Porto "
ทีมแห่งปีของยูฟ่า 2004.
"Coach": José Mourinho "FC Porto"
ทีมแห่งปีของยูฟ่า 2005.
"Coach": José Mourinho "Chelsea "
ทีมแห่งปีของยูฟ่า 2006.
"Coach": Frank Rijkaard "Barcelona "
ทีมแห่งปีของยูฟ่า 2007.
"Coach": Alex Ferguson "Manchester United "
ทีมแห่งปีของยูฟ่า 2008.
"Coach": Alex Ferguson "Manchester United "
ทีมแห่งปีของยูฟ่า 2009.
"Coach": Josep Guardiola Barcelona
ทีมแห่งปีของยูฟ่า 2010.
"Coach": José Mourinho Internazionale / Real Madrid
ทีมแห่งปีของยูฟ่า 2011.
"Coach": Josep Guardiola Barcelona
ทีมแห่งปีของยูฟ่า 2012.
"Coach": Fabio Cannavaro / Barcelona
หนูผี

หนูผี เป็นสัตว์เลี้ยงลูกด้วยนมขนาดเล็กวงศ์หนึ่ง อยู่ในอันดับ Eulipotyphla ใช้ชื่อวงศ์ว่า Soricidae 
ครั้งหนึ่ง หนูผีเคยถูกจัดให้อยู่ในอันดับสัตว์กินแมลง (Insectivora)
หนูผีมีลักษณะทั่วไปคล้ายกับหนู ซึ่งเป็นสัตว์ในอันดับสัตว์ฟันแทะ (Rodentia) ซึ่งเป็นสัตว์คนละอันดับมาก แต่ทว่ามีขนาดเล็กกว่ามาก มีฟันที่แหลมคมที่ติดตัวมาตั้งแต่เกิด สามารถเขียนเป็นสูตรได้ว่า ตามลำตัวมีขนที่อ่อนนุ่มสีคล้ำปกคลุม ตาและใบหูมีขนาดเล็กมากฝังอยู่ในขน ดังนั้นตาและหูของหนูผีใช้การไม่ค่อยดี จึงอาศัยประสาทการดมกลิ่นจากจมูกเป็นหลัก โดยมักจะกระดุกกระดิกจมูกสอดส่ายหากลิ่นตามพื้นดิน หรือบางครั้งก็ชูขึ้นสูดกลิ่นในอากาศ
หนูผีขุดรูตื้น ๆ อยู่ในดินหรือซุกซ่อนในพงหญ้า กินอาหารหลักจำพวกแมลง และอาจมีเมล็ดพืชบ้าง หนูผีเป็นสัตว์ที่มีระบบการเผาผลาญอาหารสูงมาก ดังนั้น จึงจะหากินอยู่ตลอดเวลา ด้วยการหากิน 3 ชั่วโมง และนอนหลับ 3 ชั่วโมง เป็นเช่นนี้สลับกันไปตลอด หากไม่เช่นแล้ว อาจทำให้ถึงตายได้ 
หนูผีเป็นสัตว์ที่มีอุปนิสัยดุร้าย มักกัดกันเองเสมอ ๆ โดยหากเมื่อต่อสู้กันแล้ว มักจะขู่ศัตรูด้วยการยืนด้วยสองขาหลังส่งเสียงร้องแหลมเล็กให้หนีไป หากได้กัดแล้ว จะกัดด้วยการกัดที่หางและขาหลังของกันและกันเป็นวงกลมเช่นนี้ต่อไปเรื่อย ๆ พร้อมกับเสียงดังข่มขู่กันตลอด
หนูผีบางชนิดเมื่อกัดแล้วมีพิษ และถือเป็นสัตว์ที่มีต่อมน้ำพิษที่มีกลิ่นเหม็นอย่างรุนแรงอยู่ใต้ผิวหนัง ดังนั้น หนูผีจึงมักไม่ค่อยตกเป็นอาหารของสัตว์ที่มีขนาดใหญ่ ยกเว้นนกเค้าแมว
หนูผีทำรังด้วยใบไม้และฟาง ออกลูกครอกละ 5-8 ตัว ปีหนึ่ง ๆ อาจออกได้หลายครอก ลูกอ่อนจะสามารถหาเลี้ยงตัวเองได้เมื่อมีอายุได้ 5 สัปดาห์ แต่หนูผีมักมีอายุสั้นไม่เกินหนึ่งปี กระจายพันธุ์ไปในทุกพื้นที่ทุกทวีปของโลก พบในหลากหลายภูมิประเทศ รวมถึงในบ้านเรือนของมนุษย์ หนูผีที่พบในบ้านจะไม่ทำลายข้าวของเหมือนเช่นหนูบ้านทั่วไป เนื่องด้วยไม่ใช่สัตว์ฟันแทะ แต่อาจจะมีขโมยเศษอาหารได้ ทำให้เกิดกลิ่นเหม็บสาบรุนแรง และอาจจะจับแมลงสาบกินได้ และกลิ่นเหม็นอันรุนแรงของหนูผีจะไล่หนูบ้านออกไปได้ 
นอกจากนี้แล้ว หนูผียังสามารถว่ายน้ำและดำน้ำได้เก่งกว่าหนูมาก โดยสามารถกลั้นหายใจใต้น้ำได้นานถึง 20 วินาที เพื่อจับสัตว์น้ำต่าง ๆ เช่น หอย หรือตัวอ่อนของแมลงปอ กินเป็นอาหาร
ในปัจจุบันนี้พบหนูผีแล้วกว่า 385 ชนิด ใน 26 สกุล แบ่งออกได้เป็นวงศ์ย่อยได้ 3 วงศ์ (ดูในตาราง)สำหรับชนิดที่พบได้ในประเทศไทยมีหลายชนิด เช่น หนูผีบ้าน ("Suncus murinus"), หนูผีจิ๋ว ("S. etrusucs"), และชนิดที่พบได้ในป่าและทุ่งนา เช่น หนูผีป่า ("S. malayanus"), หนูผีภูเขา ("Crocidura monticola") เป็นต้น โดยที่ครั้งหนึ่ง หนูผีจิ๋วที่พบได้ในทวีปยุโรปและในไทยด้วย เคยเป็นสัตว์เลี้ยงลูกนมที่มีขนาดเล็กที่สุดในโลกมาแล้ว
การจำแนก.
385 ชนิด ใน 26 สกุล
อาร์เยิน โรบเบิน

อาร์เยิน โรบเบิน (เกิด 23 มกราคม ค.ศ. 1984) เป็นอดีตนักฟุตบอลชาวดัตช์ เล่นในตำแหน่งปีกให้กับโกรนิงเงินเป็นสโมสรสุดท้าย เคยเล่นให้กับสโมสรฟุตบอลเยอรมันในบุนเดิสลีกา สโมสรฟุตบอลไบเอิร์นมิวนิก ตำแหน่งกองหน้า แต่โดยมากเขาเล่นในตำแหน่งปีก เขาเป็นที่รู้จักในฐานะผู้เล่นที่มีทักษะการเลี้ยงบอล ความเร็ว ความสามารถในการส่งข้ามลูกบอลและความแม่นยำในการยิงระยะไกล เขาเป็นส่วนหนึ่งในทีมฟุตบอลทีมชาติเนเธอร์แลนด์ และลงแข่งในยูโร 2004, ฟุตบอลโลก 2006, ยูโร 2008 และฟุตบอลโลก 2010
โรบเบินลงเล่นกับสโมสรฟุตบอลโครนิงเงิน (FC Groningen) เขาเล่นในฤดูกาล 2000–01 ต่อจากนั้นเซ็นสัญญากับเปเอสเฟ ไอนด์โฮเฟิน (PSV Eindhoven) ที่นี่เขาได้รับรางวัลผู้เล่นดาวรุ่งแห่งปีของเนเธอร์แลนด์ และยังได้แชมป์ลีกเอเรอดีวีซี ในฤดูกาลต่อมาสโมสรอังกฤษ มีความสนใจที่จะเซ็นสัญญากับเขา และหลังจากการเจรจาอันยืดเยื้อ เขาร่วมกับสโมสรฟุตบอลเชลซีหลังปิดฤดูกาล 2004
โรบเบินเปิดตัวเล่นกับเชลซีได้ช้าเนื่องจากเขาบาดเจ็บ เมื่อสมบูรณ์เขาช่วยให้เชลซีชนะเลิศในพรีเมียร์ลีกได้ 2 ฤดูกาลติดต่อกัน และยังติดอยู่ในชื่อผู้เล่นพรีเมียร์ลีกแห่งเดือน ในเดือนพฤศจิกายน ค.ศ. 2005 หลังจากฤดูกาลที่ 3 ในอังกฤษ ซึ่งเขามีอาการบาดเจ็บ โรบเบินย้ายมาอยู่กับสโมสรฟุตบอลเรอัลมาดริดในลาลิกา ด้วยค่าตัว 35 ล้านยูโร ในเดือนสิงหาคม ค.ศ. 2009 โรบเบินย้ายมาอยู่กับสโมสรฟุตบอลไบเอิร์นมิวนิก ด้วยค่าตัวราว 25 ล้านยูโร เขายิง 2 ประตูในนัดเปิดตัว ในฤดูการแรกของเขาที่มิวนิก สโมสรชนะในลีก ถือเป็นชัยชนะในลีกเป็นครั้งที่ 5 ของเขาใน 8 ปี และทีมเข้าสู่รอบตัดสินยูฟ่าแชมเปียนส์ลีก และเป็นผู้ยิงในช่วงท้ายเวลาของรองชิงชนะเลิศทำให้มิวนิกชนะโบรุสซีอาดอร์ทมุนท์ ไป 2-1 ประตู ทำให้ทีมได้แชมป์ยูฟ่าแชมเปียนส์ลีกเป็นสมัยที่ 5 และโรบเบินได้รับเลือกเป็นแมนออฟเดอะแมตช์ด้วย
พระมหากษัตริย์ซาอุดีอาระเบีย

พระมหากษัตริย์ซาอุดีอาระเบีย หรือเรียกอย่างเป็นทางการว่า พระมหากษัตริย์แห่งราชอาณาจักรซาอุดีอาระเบีย  เป็นประมุขแห่งรัฐผู้ปกครองราชอาณาจักรซาอุดีอาระเบียที่มีอำนาจเด็ดขาด และเป็นประมุขของราชวงศ์ซะอูด
มวลนิ่ง

มวลนิ่ง  คือคุณสมบัติของพลังงานและโมเมนตัมรวมของวัตถุหรือระบบกายภาพหนึ่งๆ ที่ไม่แปรเปลี่ยนไปเลยในทุกกรอบอ้างอิง เมื่อตัวระบบทั้งหมดนั้นหยุดนิ่ง (หรือเทียบได้ว่า มีค่าโมเมนตัมรวมเป็นศูนย์) มวลนิ่งจะมีค่าเท่ากับพลังงานรวมของระบบ หารด้วย c2 โปรดอ่านเพิ่มเติมเกี่ยวกับนิยามของมวล จาก ความสมมูลระหว่างมวล-พลังงาน ทั้งนี้ เนื่องจากมวลของระบบจะต้องวัดด้วยมาตรวัดน้ำหนักหรือมวลในกรอบอ้างอิงที่ระบบมีโมเมนตัมรวมเป็นศูนย์ ดังนั้นมาตรวัดนั้นๆ จึงถือเป็นการวัดมวลนิ่งของระบบเสมอ
หนูผีจิ๋ว

หนูผีจิ๋ว หรือ หนูผีอีทรัสแคน (ชื่อวิทยาศาสตร์: "Suncus etruscus") เป็นหนูผีชนิดหนึ่ง
หนูผีจิ๋ว มีเท้าหลังสั้นมากและมีสีคล้ำในตัวเต็มวัย กะโหลกลาดแบน จมูกแหลมยาวมาก ตามีขนาดเล็กมาก ใบหูมีขนาดใหญ่เมื่อเทียบกับขนาดลำตัว มีความจากหลายจมูกถึงรูทวารเพียง 4–5.6 เซนติเมตร และมีน้ำหนักเพียง 1.8 กรัม เท่านั้น ซึ่งครั้งหนึ่งเคยถูกจัดให้เป็นสัตว์เลี้ยงลูกด้วยนมที่มีขนาดเล็กที่สุดในโลกมาแล้ว ก่อนจะถูกแทนที่ตำแหน่งนี้ด้วยการค้นพบค้างคาวคุณกิตติ ("Craseonycteris thonglongyai") ในเวลาต่อมา
หนูผีจิ๋ว มีพฤติกรรมชอบอาศัยในที่เปียกชื้นและมีหญ้าขึ้นรก หากินแมลงขนาดเล็กชนิดต่าง ๆ ตามพื้นดินเป็นอาหาร 
ไม่จัดว่าเป็นสัตว์ป่าคุ้มครองแต่อย่างใด พบกระจายพันธุ์ในทวีปยุโรป, แอฟริกาเหนือ และบางส่วนในทวีปเอเชีย สำหรับในประเทศไทย พบได้ในป่าในภาคเหนือ ยกเว้นภาคตะวันออกเฉียงเหนือ
อันตรกิริยาของสปินกับออร์บิท

ในการศึกษาฟิสิกส์ควอนตัม อันตรกิริยาของสปินกับออร์บิท  คืออันตรกิริยาระหว่างสปินของอนุภาคหนึ่งกับกับการเคลื่อนที่ของอนุภาคนั้น ตัวอย่างแรกที่สุดและเป็นตัวอย่างซึ่งเป็นที่รู้จักดีที่สุด คืออันตรกิริยาของสปินกับออร์บิทที่ทำให้เกิดการเคลื่อนตัวของระดับพลังงานอะตอมของอิเล็กตรอน อันเนื่องมาจากอันตรกิริยาทางแม่เหล็กไฟฟ้าระหว่างสปินของอิเล็กตรอนกับสนามแม่เหล็กที่เกิดจากการโคจรของอิเล็กตรอนรอบๆ นิวเคลียส การเคลื่อนตัวดังกล่าวนี้ตรวจจับได้จากการแยกแยะเส้นสเปกตรัม อีกปรากฏการณ์หนึ่งที่คล้ายคลึงกัน เกิดจากความสัมพันธ์ระหว่างโมเมนตัมเชิงมุมกับแรงนิวเคลียร์ชนิดเข้ม ที่เกิดขึ้นจากการที่โปรตอนและนิวตรอนเคลื่อนที่อยู่ภายในนิวเคลียสอะตอม ทำให้เกิดการเคลื่อนตัวของระดับพลังงานของมันในชั้นพลังงาน มีการศึกษาปรากฏการณ์สปิน-ออร์บิทของอิเล็กตรอนในสารกึ่งตัวนำและวัสดุอื่นอย่างกว้างขวางในสาขาวิชาสปินทรอนิกส์และนำไปสู่การประยุกต์ใช้ที่มีประโยชน์มากมาย
แมสสเปกโตรเมทรี

แมสสเปกโตรเมทรี  คือเทคนิคในการวิเคราะห์ผลการวัดสัดส่วนมวลต่อประจุ (mass-to-charge ratio) ของอนุภาคที่มีประจุ ใช้เพื่อระบุมวลของอนุภาค ส่วนประกอบของธาตุในสารประกอบตัวอย่างหรือในโมเลกุล และเพื่อแสดงถึงโครงสร้างทางเคมีของโมเลกุล เช่น เพปไทด์ และสารประกอบทางเคมีอื่น ๆ 
การทำงานของ MS คือทำให้สารประกอบเคมีกลายเป็นประจุ (ionize) เพื่อสร้างโมเลกุลที่มีประจุขึ้นมาและวัดสัดส่วนมวลต่อประจุของมัน
พลาสมาคู่ควบแบบเหนี่ยวนำ

พลาสมาคู่ควบแบบเหนี่ยวนำ (inductively coupled plasma, ICP) คือพลาสมาชนิดหนึ่งที่ได้รับพลังงานจากกระแสไฟฟ้า ซึ่งสร้างขึ้นจากการเหนี่ยวนำแม่เหล็กไฟฟ้า 
อุณหภูมิของพลาสมาอาจมีค่าตั้งแต่ 6 000 K จนถึง 10 000 K ซึ่งเทียบเท่ากับอุณหภูมิพื้นผิวของดวงอาทิตย์ ICP ที่ปลดปล่อยออกมาจึงมีความหนาแน่นอิเล็กตรอนสูงมาก ในระดับ 1015 cm−3 เราสามารถนำ ICP ไปประยุกต์ใช้ได้หลายแบบในงานที่ต้องใช้พลาสมาความหนาแน่นสูง
ระดับพลังงานแฟร์มี

ระดับพลังงานแฟร์มี  คือระดับพลังงานศักย์ของอิเล็กตรอนภายในของแข็งแบบผลึกในสมมุติฐานทางทฤษฎี การที่อิเล็กตรอนอยู่ในระดับพลังงานนี้จะหมายความว่า อิเล็กตรอนนั้นมีพลังงานศักย์เป็น <math>\epsilon</math> ซึ่งมีค่าเท่ากับพลังงานศักย์เคมี <math>\mu</math> ค่าทั้งสองนี้อยู่ในฟังก์ชันการกระจายตัวของแฟร์มี-ดิแรก (Fermi-Dirac distribution function) 
<math> F_e(\epsilon) = \frac{1}{e^{(\epsilon-\mu) / (k T)} + 1} </math>
ซึ่งสามารถคำนวณความน่าจะเป็นที่อิเล็กตรอนซึ่งมีพลังงาน <math>\epsilon</math> สามารถครอบครองสถานะควอนตัมของอนุภาคเดี่ยวหนึ่งๆ ภายในของแข็งดังกล่าวนั้น T หมายถึง อุณหภูมิสัมบูรณ์ และ k คือค่าคงตัวของโบลทซ์มานน์
หนูผีบ้าน

หนูผีบ้าน (ชื่อวิทยาศาสตร์: "Suncus murinus") เป็นหนูผีชนิดหนึ่ง
มีสีขนและหางสีเทาอมดำตลอดตัว จมูกยื่นแหลมยาว ตามีขนาดเล็กมาก มีความยาวตั้งแต่ปลายจมูกถึงรูทวารประมาณ 9-14.5 เซนติเมตร น้ำหนักประมาณ 100 กรัม จัดเป็นหนูผีที่มีขนาดใหญ่ที่สุดในโลกอีกด้วย
หนูผีบ้าน เป็นหนูผีชนิดที่สามารถพบได้ทั่วไปอย่างกว้างขวาง ตั้งแต่ทวีปแอฟริกาฝั่งตะวันออก และเกาะมาดากัสการ์ เรื่อยมาจนถึงอนุทวีปอินเดีย, เอเชียตะวันออกเฉียงใต้ จนถึงเอเชียตะวันออก
เป็นหนูผีที่สามารถปรับตัวให้อยู่กับสภาพแวดล้อมที่หลากหลาย สามารถพบได้ในที่ชุมชนของมนุษย์ หรือในบ้านเรือน เป็นสัตว์ที่กินแมลงเป็นหลัก ในประเทศไทยพบได้ทุกภูมิภาค
อันดับตุ่น

อันดับตุ่น (อันดับ: Soricomorpha) เป็นอันดับของสัตว์เลี้ยงลูกด้วยนมอันดับหนึ่ง
การอนุกรมวิธานของสัตว์ในอันดับนี้ ถูกแยกออกจากอันดับสัตว์กินแมลง (Insectivora) พร้อมกับอันดับเทนเรค (Afrosoricida), อันดับหนูผีช้าง (Macroscelidea) และอันดับเฮดจ์ฮอก (Erinaceomorpha)
ขณะที่ข้อมูลบางแหล่งยังถือว่าอยู่ในอันดับEulipotyphlaอยู่
สัตว์ที่อยู่ในอันดับนี้ ถูกแบ่งออกด้วยกันเป็น 4 วงศ์ ได้แก่ หนูผี (Soricidae), ตุ่น (Talpidae) และโซเลนโนดอน (Solenodontidae) ซึ่งเป็นสัตว์เลี้ยงลูกด้วยนมลักษณะคล้ายหนูผี แต่ถูกแยกออกจากกันเป็นคนละวงศ์ ซึ่งเป็นสัตว์หายาก พบได้เฉพาะที่ประเทศคิวบาเท่านั้น และสูญพันธุ์ไป 1 วงศ์ คือ Nesophontidae
ซูเปอร์โบวล์ครั้งที่ 1

ซูเปอร์โบวล์ครั้งที่ 1  เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1966 ภายหลังเป็นที่รู้จักซูเปอร์โบวล์ และที่อ้างถึงในรายงานร่วมสมัยในบางประการในชื่อของ ซูเปอร์เกม เกมนี้จะจัดในวันที่ 15 มกราคม พ.ศ. 2510 โดยเป็นศึกครั้งแรกของ ศึกซูเปอร์โบวล์ โดยแชมป์ NFL ทีมกรีนเบย์แพ็กเกอร์ส เอาชนะ แชมป์ AFL ทีมแคนซาสซิตี้เชฟส์ ในคะแนน 35-10
สรุปเกม.
กล่องคะแนน.
ซูเปอร์โบวล์ครั้งที่ 1: กรีนเบย์แพ็กเกอร์ส 35, แคนซาสซิตี้เชฟส์ 10
<table class="wikitable" style="font-size:95%; margin-left:1em; float:right">
<tr style="text-align:center; background-color:#e6e6e6;">
<th></th>
<th width="25">1</th>
<th width="25">2</th>
<th width="25">3</th><th width="25">4</th><th width="25">รวม</th>
</tr><tr style="text-align:center;">
<td style="text-align:left">เชฟส์</td>
<td>0</td>
<td>10</td>
<td>0</td><td>0</td><td>10</td>
</tr><tr style="text-align:center;">
<td style="text-align:left">แพ็กเกอร์ส</td>
<td>7</td>
<td>7</td>
<td>14</td><td>7</td><td>35</td>
</table>
"ที่ Los Angeles Memorial Coliseum"
แหล่งที่มา: NFL.com Super Bowl I, Super Bowl Play Finder GB, Super Bowl Play Finder KC
สถิติรายบุคคล.
1Completions/attempts
2Carries
3Long gain
4Receptions
5เวลาที่กำหนด
บุษบาพาฝัน

บุษบาพาฝัน นามปากกาของ สุชาดา ภู่แก้ว ชื่อเล่นว่า แดง เป็นนักประพันธ์นวนิยาย นวนิยายที่ชอบประพันธ์มากที่สุดคือแนวโรแมนติก ดราม่า จบมัธยมศึกษาจากโรงเรียนศิริธนศึกษา และสำเร็จการศึกษาจาก มหาวิทยาลัยราชภัฏบ้านสมเด็จเจ้าพระยา เคยเป็นครูสอนหนังสือที่โรงเรียนเอกชน และรับราชการในหน่วยงานของ กรุงเทพมหานคร ก่อนที่จะผันตัวเองมาทำธุรกิจส่วนตัว และเขียนหนังสือ มีเว็บบล็อกในไอดีของเว็บไซต์เด็กดี ใช้ชื่อบุษบาพาฝัน/สร้อยอินทนิล ปัจจุบัน ทำงานเป็นนักเขียน
ที่มาของนามปากกา.
บุษบาพาฝัน ทำธุรกิจส่วนตัวเกี่ยวกับร้านดอกไม้ ชอบการจัดดอกไม้ และชอบดอกไม้มาก เลยเป็นที่มาของนามปากกา บุษบาพาฝัน 
นวนิยายเรื่องแรก.
นวนิยายเล่มแรกที่บุษบาพาฝันประพันธ์คือเรื่อง "เกมร้ายพ่ายเกมรัก" ซึ่งมีแรงบันดาลใจมาจากเหตุการณ์ซึนามิ แต่ได้รับการตีพิมพ์เป็นเรื่องที่ 6 เรื่องราวเกี่ยวกับ ในวันที่ทะเลอันดามัน คลุ้มคลั่งคลื่นยักษ์ที่ทำลายล้างชายฝั่งอันดามัน และชีวิตผู้คนมากมายได้นำเธอมา พบกับเขา สายชล หนุ่มชาวเกาะ ที่ไม่กล้าแม้แต่จะบอกรักเธอ ทั้งที่ต้องอยู่ร่วมบ้านเดียวกัน เธอไม่รู้ตัวเอง ด้วยซ้ำว่าเธอเป็นใคร หนึ่งปีผ่านไปสาวน้อยก็รู้จักความรัก รักที่บริสุทธิ์ของหนุ่มชาวเกาะที่เฝ้ารอด้วยความอดทน และสาวน้อยที่สูญเสีย ความทรงจำ ก็เกิดขึ้น ทำให้คนทั้งคู่ เป็นของกันและกัน แต่แล้ว...วันหนึ่ง ทั้งสองก็ถูกพรากจากกัน ทั้งที่รักกันอย่างมากมาย และเกิดสิ่งผูกพันกับชีวิตของคนทั้งคู่ ความทรงจำของเธอ จะทำให้เธอจำเขาและลูกได้หรือไม่ แค้นของสายชล จึงจำต้องกลายเป็นเกมรักเกมร้าย
นวนิยายที่ได้รับการสร้างเป็นละครโทรทัศน์.
นวนิยายของบุษบาพาฝัน ที่ได้รับการสร้างเป็นละครโทรทัศน์เรื่องแรกคือเรื่อง "เกมร้ายพ่ายเกมรัก" ดำเนินงานโดย บริษัท ละครไท จำกัด ในปี พ.ศ. 2553 และได้ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2554 โดยเปลี่ยนชื่อเรื่องใหม่เป็น "เกมร้ายเกมรัก" นำแสดงโดย ณเดชน์ คูกิมิยะ, อุรัสยา เสปอร์บันด์ 
"ปาฏิหาริย์รักข้ามขอบฟ้า" เป็นนวนิยายไทย จากบทประพันธ์โดยนามปากกาของ "บุษบาพาฝัน" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย ปะณะ กำกับการแสดงโดย บัณฑิต ทองดี ดำเนินงานโดย บริษัท รักละคร จำกัด ควบคุมการผลิตโดย พลังธรรม กล่อมทองสุข นำแสดงโดย วฤษฎิ์ ศิริสันธนะ, ลักษณ์นารา เปี้ยทา และนักแสดงชั้นนำอีกมากมาย เริ่มออกอากาศตอนแรกวันที่ 14 กรกฎาคม พ.ศ. 2558 เวลา 18.35 - 19.50 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
ผลงาน.
นวนิยายของบุษบาพาฝัน ที่ได้รับการตีพิมพ์
กลุ่มอาการหายใจลำบากเฉียบพลัน

กลุ่มอาการหายใจลำบากเฉียบพลัน  หรือ ARDS เดิมเรียกว่า กลุ่มอาการหายใจลำบาก  , กลุ่มอาการหายใจลำบากในผู้ใหญ่  หรือ shock lung เป็นภาวะการหายใจล้มเหลวชนิดหนึ่งที่ผู้ป่วยจะมีการอักเสบทั่วไปในเนื้อปอดอย่างรวดเร็ว ผู้ป่วยจะมีอาการหายใจลำบาก หายใจเร็ว และตัวเขียวได้ ผู้รอดชีวิตบางรายจะมีคุณภาพชีวิตที่ถดถอยลง
สาเหตุของภาวะนี้มีหลายอย่าง เช่น ติดเชื้อในกระแสเลือด ตับอ่อนอักเสบ การบาดเจ็บ ปอดอักเสบ และการสูดสำลัก กลไกเบื้องหลังการเจ็บป่วยคือการเกิดการบาดเจ็บต่อเซลล์ปอดส่วนที่กั้นแบ่งถุงลม การทำงานผิดปกติของสารลดแรงตึงผิวในถุงลม การกระตุ้นระบบภูมิคุ้มกันเกินปกติ และภาวะการแข็งตัวของเลือดผิดปกติ ผลจากกลไกเหล่านี้ทำให้เนื้อปอดมีความสามารถในการแลกเปลี่ยนก๊าซ (ออกซิเจนและคาร์บอนไดออกไซด์) ลดลง การวินิจฉัยภาวะนี้ในผู้ใหญ่อาศัยอัตราส่วน PaO2/FiO2 (อัตราส่วนระหว่างความดันออกซิเจนในหลอดเลือดแดงเทียบกับอัตราส่วนออกซิเจนในอากาศที่หายใจ) ที่น้อยกว่า 300 mmHg เมื่อตั้งค่าเครื่องช่วยหายใจให้ PEEP สูงกว่า 5 cmH2O แล้ว นอกจากนี้ต้องตรวจว่าไม่ใช่ภาวะอื่นที่คล้ายกันคืออาการปอดบวมน้ำที่มีสาเหตุจากหัวใจ
การรักษาที่สำคัญที่สุดคือการใช้เครื่องช่วยหายใจและรักษาภาวะอื่นที่เป็นสาเหตุของ ARDS แนวทางช่วยหายใจที่เป็นที่แนะนำคือการใช้ปริมาตรหายใจต่ำ และความดันอากาศต่ำ หากยังไม่เพียงพอสามารถใช้การระดมถุงลม (lung recruitment maneuver) และการใช้ยาหย่อนกล้ามเนื้อชนิดยับยั้งสารสื่อประสาทกับกล้ามเนื้อ (neuromuscular blocking agent) หากยังไม่เพียงพออีกอาจใช้การแลกเปลี่ยนออกซิเจนนอกร่างกาย (ECMO) เป็นทางเลือกได้ ผู้ป่วยภาวะนี้จะมีอัตราตายสูง อยู่ที่ 35-50%
ทั่วโลกมีผู้ป่วย ARDS ประมาณ 3 ล้านรายต่อปี ภาวะนี้ถูกบรรยายไว้ครั้งแรกเมื่อ ค.ศ. 1967 เดิมถูกเรียกชื่อว่า "adult respiratory distress syndrome" (กลุ่มอาการหายใจลำบากในผู้ใหญ่) เพื่อแยกจากกลุ่มอาการหายใจลำบากในทารกแรกเกิด ("infant respiratory distress syndrome") ปัจจุบันที่ประชุมนานาชาติได้มีมติให้เรียกโรคนี้ว่า "acute respiratory distress syndrome" เนื่องจากภาวะนี้สามารถเกิดได้ทั้งในเด็กและผู้ใหญ่ เกณฑ์การวินิจฉัยโรคนี้จะแตกต่างออกไปจากเกณฑ์ข้างต้น หากต้องการวินิจฉัยภาวะนี้ในผู้ป่วยเด็ก หรือผู้ป่วยในประเทศที่มีทรัพยากรจำกัด
การวินิจฉัย.
เกณฑ์การวินิจฉัย.
เกณฑ์การวินิจฉัย ARDS มีการเปลี่ยนแปลงอยู่อย่างต่อเนื่องตามองค์ความรู้ในพยาธิสรีรวิทยาของโรคที่มีมากขึ้นเรื่อยๆ มติที่ประชุมผู้เชี่ยวชาญนานาชาติฉบับ ค.ศ. 2012 เป็นฉบับล่าสุด ได้ออก "นิยามเบอร์ลิน" เพื่อประกอบการวินิจฉัย ARDS มีการเปลี่ยนแปลงคือ ขยายผู้ป่วยเข้านิยามให้กว้างขึ้น ไม่สนับสนุนให้ใช้คำว่า "ปอดเสียหายเฉียบพลัน" (acute lung injury) และนิยามระดับความรุนแรงของ ARDS ตามความรุนแรงของการลดลงของปริมาณออกซิเจนในเลือด
นิยามของ ARDS ในผู้ใหญ่ ตามนิยามเบอร์ลิน ค.ศ. 2012 มีดังนี้
/Fi#เปลี่ยนทาง 
) ลดลง (ถ้าสัดส่วนนี้ลดลง อาจแปลว่า แม้ในอากาศที่หายใจจะมีออกซิเจนมาก แต่ออกซิเจนในเลือดกลับมีน้อย)
/Fi#เปลี่ยนทาง 
 มาเป็นนิยามของ ARDS ตามนิยามเบอร์ลิน มีข้อกำหนดว่าผู้ป่วยจะต้องได้รับการให้การช่วยหายใจที่มี PEEP อย่างน้อย 5 cm#เปลี่ยนทาง 
 โดยอาจเป็นการให้แบบไม่รุกล้ำ เช่น ให้ผ่าน CPAP ก็สามารถวินิจฉัย ARDS ได้
ทั้งนี้ นิยามเบอร์ลินฉบับ ค.ศ. 2012 เป็นการดัดแปลงเพิ่มเติมจากนิยามตามมติที่ประชุมฯ เมื่อ ค.ศ. 1994
พยากรณ์โรค.
โดยภาพรวมแล้วผู้ป่วย ARDS มีพยากรณ์โรคที่ไม่ดีนัก โดยมีอัตราตายสูงถึง 40% แม้ในผู้ที่รอดชีวิตก็อาจมีผลตามมาได้หลายอย่าง เช่น ออกกำลังกายได้ลดลง ผลต่อสภาพร่างกายและจิตใจ คุณภาพชีวิตลดลง เป็นต้น
หม่อมเจ้าลักษณากร เกษมสันต์

หม่อมเจ้าลักษณากร เกษมสันต์ (9 เมษายน พ.ศ. 2445 - 18 กุมภาพันธ์ พ.ศ. 2520) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ และเป็นพระนัดดาในพระบาทสมเด็จพระจอมเกล้าเจ้าอยู่หัว
พระประวัติ.
หม่อมเจ้าลักษณากร เกษมสันต์ ประสูติเมื่อ 9 เมษายน พ.ศ. 2445 จบชั้นมัธยม 8 จากโรงเรียนสวนกุหลาบวิทยาลัยในปี พ.ศ. 2461 ต่อมาในปี พ.ศ. 2463 ได้รับทุนไปศึกษาต่อที่ประเทศอังกฤษในพระอนุเคราะห์ของพระเจ้าบรมวงศ์เธอ กรมพระจันทบุรีนฤนาถ เสนาบดีกระทรวงการคลังและกระทรวงเกษตรพาณิชย์คมนาคม ณ มหาวิทยาลัยเคมบริดจ์ ในสาขาวิชาพฤกษอนุกรมวิธาน ได้มีโอกาสฝึกงานที่สวนพฤกษชาติคิว และฝึกงานกับศาสตราจารย์แห่งมหาวิทยาลัยอะเบอร์ดีน
หม่อมเจ้าลักษณากร เกษมสันต์ เริ่มรับราชการในปี พ.ศ. 2468 ในตำแหน่งผู้ช่วยเจ้ากรมกองตรวจพันธุ์รุกขชาติ กรมตรวจกสิกรรม กระทรวงเกษตรพาพิณชย์คมนาคม ได้ร่วมกับเจ้ากรม Dr. A.F.G. Kerr ออกสำรวจและเก็บตัวอย่างพรรณไม้ทั่วทุกภาคของประเทศ ได้พบพันธุ์ไม้ชนิดใหม่ และได้ช่วยจัดตั้งพิพิธภัณฑ์ไม้แห้ง ต่อมาได้รับแต่งตั้งเป็นนักพฤกษศาสตร์ ดำรงตำแหน่งหัวหน้าแผนกพฤกษศาสตร์ กรมเกษตรและการประมง กระทรวงเกษตราธิการ ต่อมาได้เลื่อนตำแหน่งเป็นหัวหน้ากองพืชพรรณ ผู้เชี่ยวชาญพิเศษ กรมเกษตร รองอธิบดีกรมกสิกรรม อธิบดีกรมกสิกรรม เป็นผู้เชี่ยวชาญประจำกระทรวง และผู้ตรวจราชการกระทรวงเกษตรจนครบเกษียณอายุราชการ
ภายหลังได้รับพระมหากรุณาธิคุณโปรดเกล้าแต่งตั้งให้เป็นราชบัณฑิตประเภทวิทยาศาสตร์ชีวภาพ สาขาเกษตรศาสตร์ เมื่อวันที่ 30 กันยายน พ.ศ. 2485 และได้รับเกียรติใช้พระนามตั้งชื่อพรรณไม้ ดอกหรีด, ลักษณา Gentiana hesseliana Hosseus var. lakshnakarae (Kerr) Toyok
หม่อมเจ้าลักษณากร เสกสมรสกับหม่อมเจ้าศรีสอางค์นฤมล วรวรรณ พระธิดาในพระเจ้าบรมวงศ์เธอ กรมพระนราธิปประพันธ์พงศ์ มีโอรส-ธิดา 3 ท่าน คือ 
หม่อมเจ้าลักษณากร สิ้นชีพิตักษัยเมื่อวันที่ 18 กุมภาพันธ์ พ.ศ. 2520 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้หม่อมเจ้าวงศานุวัตร เทวกุล เสด็จแทนพระองค์ไปในการพระราชทานเพลิงศพเมื่อวันที่ 31 มีนาคม พ.ศ. 2520 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
หม่อมเจ้าเสรฐศิริ กฤดากร

พลโท หม่อมเจ้าเสรฐศิริ กฤดากร (26 มีนาคม พ.ศ. 2424 – 2 พฤศจิกายน พ.ศ. 2500) อดีตสมาชิกวุฒิสภา องคมนตรี กรรมการองคมนตรี และเจ้ากรมพลาธิการทหารบก เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
พระประวัติ.
นายพลโท หม่อมเจ้าเสรฐศิริ กฤดากร ประสูติเมื่อวันที่ 26 มีนาคม พ.ศ. 2423 (ปัจจุบันคือ พ.ศ. 2424) เมื่อทรงพระเยาว์ได้รับการศึกษาจากครูพิเศษซึ่งพระบิดาได้ทรงเลือกมาสอนแก่พระโอรส พระธิดา ในวัง เพราะในสมัยนั้นโรงเรียนยังไม่ดีพอ โดยครูภาษาอังกฤษท่านหนึ่ง นามว่า Mr. Morant ซึ่งภายหลังได้เป็นปลัดกระทรวงศึกษาธิการของอังกฤษ ต่อมาในปี พ.ศ. 2433 เมื่อพระชันษาได้ 10 ปี ได้เสด็จไปเรียนในทวีปยุโรปพร้อมกับพระยาสุริยานุวัติ (เกิด บุนนาค) ผู้ซึ่งออกไปเป็นราชทูตในกรุงปารีส เริ่มแรกเมื่อไปถึงได้ไปพำนักอยู่กับพระยามหาโยธา (นกแก้ว คชเสนี) ผู้เป็นราชทูตไทย ณ กรุงเบอร์ลิน ประเทศเยอรมนี เนื่องจากมีศักดิ์เป็นคุณตาน้อย จนถึงปี พ.ศ. 2434 พระยามหาโยธา ย้ายมาเป็นราชทูตที่กรุงลอนดอน หม่อมเจ้าเสรฐศิริ จึงทรงย้ายมายังอังกฤษด้วย ในปี พ.ศ. 2435 จึงได้เข้าเรียนกินนอนชั้นต้นที่ซาลฟอนท์ เซนท์โจน Charlefont St. Giles จนถึงปี พ.ศ. 2438 จึงได้เข้าโรงเรียนแฮร์โรว์ Harrow อยู่ในโรงเรียนนี้ 3 ปี
หลังจากนั้นได้ศึกษาด้านวิศวกรรมศาสตร์ที่ประเทศอังกฤษ เมื่อกลับประเทศไทยจึงได้รับราชการเป็นผู้ช่วยนายช่างภาคสร้างทางรถไฟสายกรุงเทพ-เพชรบุรี แล้วย้ายไปรับราชการทหาร มีหน้าที่ซ่อมแซมดูแลอาวุธของกองทัพบก เมื่อมีการตั้งกรมช่างแสงทหารบก เพื่อให้ประเทศไทยได้ผลิตอาวุธปืนและกระสุน พลโทหม่อมเจ้าเสรฐศิริ จึงได้เป็นอธิบกรมแสงสรรพาวุธคนแรก รั้งเจ้ากรมช่างแสง และเป็นผู้ทำลูกปืนลูกแรกให้กับกองทัพไทย
ในรัชกาลพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงได้รับการแต่งตั้งเป็นองคมนตรี
หม่อมเจ้าเสรฐศิริ รับราชการจนมียศ "พลโท" ในตำแหน่งเจ้ากรมพลาธิการทหารบก จนกระทั่งลาออกจากราชการเมื่อมีการปฏิวัติสยาม พ.ศ. 2475
ในตอนต้นรัชกาลที่ 9 หม่อมเจ้าเสรฐศิริ มีตำแหน่งเป็นสมาชิกวุฒิสภาในช่วงเวลาสั้นๆ วุฒิสภา ชุดที่ 2 (สมาชิกวุฒิสภา พ.ศ. 2489) ก่อนจะสิ้นชีพิตักษัยเมื่อ 2 พฤศจิกายน พ.ศ. 2500
หม่อมเจ้าเสรษฐสิริ มีโอรสและธิดา ดังนี้
หม่อมเจ้าเสรฐศิริ กฤดากร ประชวรพระโรคพระหทัยวาย ไม่ทรงแข็งแรงมาหลายปี จนถึงเดือนตุลาคม พ.ศ.2500 เกิดมีพระอาการบรรทมไม่หลับ เสวยไม่ได้ จึงได้เสด็จไปรักษาพระองค์ที่โรงพยาบาลเนิซซิงโฮม ถนนคอนแวนต์ พระอาการมีแต่ทรงกับทรุด จึงกระทั่งถึงชีพิตักษัย ณ โรงพยาบาล พระชนมายุได้ 76 ปี 8 เดือน
การวิจัยทางการพยาบาล

การวิจัยทางการพยาบาล  เป็นการวิจัยที่ให้หลักฐานใช้สำหรับสนับสนุนปฏิบัติการพยาบาล โดยการพยาบาล เป็นขอบเขตที่อิงหลักฐานของปฏิบัติการ ซึ่งได้รับการพัฒนาตั้งแต่ยุคของฟลอเรนซ์ ไนติงเกล มาจนถึงปัจจุบัน โดยมีพยาบาลเป็นจำนวนมากเป็นผู้ทำการวิจัยในมหาวิทยาลัย ตลอดจนในการกำหนดการบริการสุขภาพ
การศึกษาพยาบาลให้ความสำคัญต่อการใช้หลักฐานจากการวิจัยเพื่อที่จะหาเหตุผลสำหรับการจำแนกปฏิบัติทางการพยาบาล ในประเทศอังกฤษและประเทศเวลส์ ทางสภาอาจกำหนดให้พยาบาลกระทำอย่างสมเหตุสมผลก็ได้ ขึ้นอยู่กับว่าการแทรกแซงของพวกเธอจะได้รับการสนับสนุนโดยการวิจัยหรือไม่
การวิจัยทางการพยาบาลส่วนใหญ่อยู่ในสองขอบเขต ซึ่งได้แก่:
เมื่อเร็ว ๆ นี้ในสหราชอาณาจักร การวิจัยเชิงปฏิบัติการได้กลายเป็นที่นิยมมากขึ้นในวิชาการพยาบาล
การพัฒนาคุณภาพการปฏิบัติงานทางพยาบาลโดยใช้หลักฐานเชิงประจักษ์.
ใน ค.ศ. 2008 องค์การเพื่อการวิจัยสุขภาพและคุณภาพ (เอเอชอาร์คิว) ได้สร้างนวัตกรรมแลกเปลี่ยนการดูแลสุขภาพเอเอชอาร์คิวสำหรับเอกสารและแบ่งปันแผนปรับปรุงคุณภาพการดูแลสุขภาพ ซึ่งรวมถึงนวัตกรรมการพยาบาลที่โดดเด่นหลายร้อยรูปแบบ แต่ละรูปแบบของการพยาบาลได้รับการบรรจุในการรวบรวมที่มีอันดับหลักฐาน ที่มีการประเมินความมั่นคงของความสัมพันธ์ระหว่างการปฏิบัติที่นำสิ่งใหม่เข้ามา กับผลที่ได้อธิบายไว้ในรายละเอียด
หม่อมเจ้าวิเศษศักดิ์ ชยางกูร

อำมาตย์โท หม่อมเจ้าวิเศษศักดิ์ ชยางกูร (26 กุมภาพันธ์ พ.ศ. 2430 - 3 พฤศจิกายน พ.ศ. 2512) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมเอี่ยม ชยางกูร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
พระประวัติ.
หม่อมเจ้าวิเศษศักดิ์ ชยางกูร ประสูติเมื่อ 26 กุมภาพันธ์ พ.ศ. 2430 ทรงได้รับทุนพระราชทานส่วนพระองค์จาก พระบาทสมเด็จพระมงกุฎเกล้าเจ้าอยู่หัว ขณะทรงดำรงพระอิศริยยศสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ไปศึกษาที่ประเทศอังกฤษ เมื่อกลับมาได้เป็นรับราชการเป็นวิศวกรสังกัดกรมทางหลวง 
หลังเกิดการเปลี่ยนแปลงการปกครองในปี พ.ศ. 2475 หม่อมเจ้าวิเศษศักดิ์ได้ทรงออกจากราชการมาเป็นครูสอนภาษาอังกฤษ ต่อมาทรงถูกกล่าวหาว่ามีส่วนร่วมในเหตุการณ์กบฏบวรเดชในปี พ.ศ. 2476 และถูกจำคุกระยะหนึ่ง เมื่อพ้นโทษแล้วท่านได้กลับเข้ารับราชการในกรมทางหลวงอีกครั้งจนเกษียณอายุราชการ โดยในช่วงประมาณ พ.ศ. 2480-2487 ท่านได้ดำรงตำแหน่งนายช่างกำกับแขวงการทางอำนาจเจริญ และรับผิดชอบในการสร้างทางหลวงแผ่นดินสายอุบลราชธานี-มุกดาหาร-นครพนม ซึ่งต่อมาได้กำหนดให้เป็นทางหลวงแผ่นดินหมายเลข 212 และรัฐบาลไทยได้ขนานนามถนนเพื่อเป็นเกียรติแก่ท่านว่า "ถนนชยางกูร" เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี 
หม่อมเจ้าวิเศษศักดิ์ ชยางกูร สิ้นชีพตักษัยเมื่อ 3 พฤศจิกายน พ.ศ. 2512 สิริชันษา 83 ปี
ครอบครัว.
หม่อมเจ้าวิเศษศักดิ์ ชยางกูร เสกสมรสกับ หม่อมเจ้าเฉลียววรรณมาลา ชยางกูร (ราชสกุลเดิม กมลาศน์)
ต่อมาเสกสมรสกับ หม่อมศิลา ชยางกูร ณ อยุธยา (สกุลเดิม วสันตพฤกษ์) ธิดานางทรัพย์ วงศ์วานิช
หลิน เฟิง

หลินฟง หรือ เรมอนด์ หลิน (ชื่อภาษาอังกฤษ: Raymond Lam, Lin Feng, Lam Fung)นักแสดงที่เราคุ้นหน้ากันดีจากบท "โค่วจง" ใน มังกรคู่สู้สิบทิศ และบท "อิ๋งเจิ้ง" ใน เจาะเวลาหาจิ๋นซี ซึ่งแสดงร่วมกับ กู่ เทียนเล่อ และ กัวเซี่ยนหนี
ประวัติ.
หลินเฟิงเป็นลูกชายคนโตของเจ้าของกิจการด้านอสังหาริมทรัพย์และการก่อสร้างขนาดใหญ่ ที่ดำเนินธุรกิจทั้งในเซี่ยเหมินและเกาะฮ่องกง รายงานข่าวแจ้งว่าคุณพ่อของหลินเฟิงได้รับการนับหน้าถือตาอย่างมากในเซี่ยเหมินซึ่งเป็นบ้านเกิด
สำหรับ “คุณชาย” อย่างหลินเฟิง ที่มาอาศัยอยู่ในฮ่องกงเพียงลำพัง พักอยู่ในคอนโดหรู ขับเบนซ์สปอร์ต แทบไม่ต้องกังวลเรื่องรายได้เลยกับการเริ่มต้นอาชีพนักแสดงตั้งแต่การรับบทประกอบเล็กๆ
ถึงกระนั้น หลินเฟิงก็กลุ้มใจที่ใครๆ มักสนใจแต่ภูมิหลังทางครอบครัว มากกว่าความสามารถทางการแสดงของเขา แต่ในที่สุด ผลของความอุตสาหะก็บันดาลให้หลินเฟิง ได้รับบทเด่นใน “มังกรคู่สู้สิบทิศ” ที่คอหนังจีนในไทยได้ชมกันไปแล้ว
หลินเฟิงนั้น หากไม่เข้าสู่วงการบันเทิงก็คงสำเร็จการศึกษาด้านสถาปัตยกรรมจากมหาวิทยาลัยในสหรัฐฯ ไปแล้ว และเป็นกำลังหลักของครอบครัว แต่ว่าหลินเฟิงไม่อยากเป็นนักธุรกิจทำการค้าขาย และเขามีความสนใจเรื่องการแสดงอย่างมากเห็นได้จากเลือกเรียนวิชาโทเป็นวิชาที่เกี่ยวกับดนตรี จึงได้หันเหกลับมาเริ่มต้นทำความฝันให้เป็นจริง หลังจากอยู่ในรั้วมหาวิทยาลัยได้เพียงปีเดียวเท่านั้น
หลินเฟิง เริ่มต้นด้วยการเป็นนักเรียนการแสดงของทีวีบี (TeleVision Broadcast) รุ่นที่ 13 เมื่อปี 1998 เมื่อแรกเข้าวงการ ไต่เต้าจากการเป็นผู้ประกาศข่าวบันเทิง และค่อยๆ ขยับจากตัวประกอบ จนมารับบทนำอย่างเต็มตัว นอกจากการแสดง หลินเฟิงยังได้แสดงความสามารถทางดนตรี โดยการโชว์เสียงร้องเพลงประกอบละครมาแล้วหลายเรื่อง เช่น รักเหนือฟ้าท้ายุทธภพ มังกรคู่
สู้สิบทิศ หมอใจเพชร และจอมยุทธพเนจร อิ๋วเจี้ยนเจียงหู เป็นต้น
อย่างไรก็ตาม หลินเฟิงเคยกล่าวไว้ว่า เมื่อเขาอายุ 30 ปีจะกลับไปช่วยธุรกิจของครอบครัวซึ่งเป็นความหวังของคุณพ่อ และถึงยังไงเขาก็ต้องรับผิดชอบภาระหน้าที่นี้ในฐานะลูกชายคนโต
เมื่อราวเดือนเมษายนที่ผ่านมา หลินเฟิง และเพื่อนดาราจากทีวีบี ได้แก่ กัวเซี่ยนหนี อู่จั๋วซี เจิ้งเจียอิ๋ง เพิ่งร่วมก๊วนกันมาทักทายคอละครจีนถึงกรุงเทพ ซึ่งก็สร้างความประทับแบบสุดๆ ให้กับแฟนๆ ชาวไทยกันไป
ตำบลบัลลังก์

บัลลังก์ เป็นตำบลหนึ่งในอำเภอโนนไทย จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลบัลลังก์ ครอบคลุมพื้นที่ตำบลบัลลังก์ทั้งตำบล
ประวัติ.
ตำบลบัลลังก์ เป็นตำบลเก่าแก่ตำบลหนึ่งของอำเภอโนนไทย ก่อตั้งเมื่อประมาณ 164 ปี โดยชาวบ้านอพยพมาจากหลายพื้นที่ในจังหวัดนครราชสีมา ใช้ภาษาพื้นเมืองไทยโคราช
ในอดีตตั้งแต่สมัยโบราณมีกองทัพจากประเทศลาวยกผ่านมาแล้วมาพักกองทัพอยู่บริเวณบ้านคูเมืองในปัจจุบัน แล้วทหารได้ทำคันคูล้อมรอบกองทัพจากทหารของอีกฝ่ายหนึ่ง ทหารอีกส่วนได้พากันไปสร้างแท่นบัลลังก์เพื่อรอรับแม่ทัพโดยใช้หินศิลาแลง ปัจจุบันยังมีซากปรักเหลืออยู่ที่บ้านบัลลังก์ ต่อมามีการเลือกตั้งกำนันและผู้ที่ได้รับเลือก (นายมั่ง) อาศัยอยู่ที่บ้านบัลลังก์ จึงตั้งชื่อตำบลว่า ตำบลบัลลังก์ สืบต่อมาจนถึงปัจจุบัน
ที่ตั้งและอาณาเขต.
ตำบลบัลลังก์อยู่ห่างจากที่ว่าการอำเภอโนนไทยเป็นระยะทางประมาณ 17 กิโลเมตร ทางทิศตะวันตกเฉียงเหนือ และอยู่ห่างจากตัวเมืองนครราชสีมาเป็นระยะทางประมาณ 40 กิโลเมตร ทางทิศตะวันออกเฉียงใต้ มีอาณาเขตติดต่อกับตำบลข้างเคียง ดังนี้
หมู่บ้าน.
ตำบลบัลลังก์แบ่งเขตการปกครองออกเป็น 19 หมู่บ้าน ดังนี้
<templatestyles src="Div col/styles.css"/>
ประชากร.
จำนวนประชากร ณ มีนาคม 2557 จำนวนทั้งสิ้น 7,979 คน เป็นชาย 3,939 คน เป็นหญิง 4,040 คน
หยวน หง

หยวนหง หรือ จัสติน หยวน (ชื่อภาษาอังกฤษ: Justin Yuan, Yuan Hong) เป็นนักแสดงที่โด่งดังจากซีรีส์เรื่องปู้ปู้จิงซิน ในบทขององค์ชาย 13 หรือ "อิ้นเสียง" และ โปเย โปโลเย ตอน วิชามารกระชากวิญญาณ 
เข้าสู่วงการจากการจบการศึกษาจากสถาบันการแสดงละครปักกิ่ง ร่วมรุ่นเดียวกับหู เกอ, เผิง อวี๋เยี่ยน และจาง ป๋อจือ
ชีวิตครอบครัว แต่งงานกับ จาง ซินอี ในปลายเดือนพฤษภาคม ค.ศ. 2016 ที่ประเทศเยอรมนี โดยมีหู เกอ และเผิง อวี๋เยี่ยน เป็นเพื่อนเจ้าบ่าว
หลิน เกิงซิน

หลินเกิงซิน หรือ เคนนี หลิน (ชื่อภาษาอังกฤษ: Kenny Lin, Lin gengxin) เกิดเมื่อวันที่ 13 กุมภาพันธ์ 2531 กรุ๊ปเลือด B ฉายาที่เขาได้รับคือ "หลินโก่ว" (หมาหลิน) ผลงานที่ทำให้โด่งดังคือเรื่อง ปู้ปู้จิงซิน ในบท "อิ้นถี" หรือ ในบท "องค์ชาย 14" ผู้คว้าขวัญใจสาวๆกันอย่างมาก และตอนนี้หลังกลับมาได้รับความนิยมมากขึ้นเรื่อยๆ จากผลงานเรื่อง "จูล่งเทพสงคราม"
โรงพยาบาลมหาวิทยาลัยเทคโนโลยีสุรนารี

โรงพยาบาลมหาวิทยาลัยเทคโนโลยีสุรนารี  เป็นหน่วยงานในสังกัดสำนักวิชาแพทยศาสตร์ มหาวิทยาลัยเทคโนโลยีสุรนารี เพื่อรักษานักศึกษา บุคลากร คณาจารย์ในมหาวิทยาลัย และประชาชนทั่วไป และเพื่อผลิตบุคลากรทางการแพทย์ ได้เปลี่ยนชื่อจาก "ศูนย์ปฏิบัติการทางการแพทย์และสาธารณสุข" มาเป็น โรงพยาบาลมหาวิทยาลัยเทคโนโลยีสุรนารี เมื่อเดือนสิงหาคม 2557
ประวัติ.
ในอดีตภาคตะวันออกเฉียงเหนือมีโรงพยาบาลมหาวิทยาลัยเพียงแห่งเดียวเท่านั้น คือ โรงพยาบาลศรีนครินทร์ มหาวิทยาลัยขอนแก่น จึงมีการผลักดันการจัดตั้งโรงพยาบาลมหาวิทยาลัยเทคโนโลยีสุรนารีขึ้น เป็นแห่งที่ 2 ของภูมิภาค โดยได้รับอนุมัติจากคณะรัฐมนตรี เมื่อปี พ.ศ. 2538 จัดตั้งสำนักวิชาแพทยศาสตร์ มีวงเงินในการดำเนินการ 4,000 ล้านบาท แต่เกิดวิกฤตเศรษฐกิจปี 2540 จึงชลอโครงการไป ต่อมามีการดำเนินการต่อ และเปิดบริการส่วนแรกคือ อาคารศูนย์วิจัย/ศูนย์บริการทางการแพทย์ เมื่อวันที่ 2 กรกฎาคม 2553 และดำเนินการสร้างต่อไปเรื่อยจนเสร็จทุกระยะ
ระยะที่ 1 คือ การก่อสร้างอาคารรักษาผู้ป่วย เป็นศูนย์ปฏิบัติการทางการแพทย์ 24 ชั่วโมง เปิดรับผู้ป่วยนอก รักษาโรคทั่วไป แพทย์เฉพาะทาง วันละ 3 ชั่วโมง อาคารรังสีวินิฉัย ทันตกรรม ผ่าตัด และอาคารผู้ป่วยใน 120 เตียง ซึ่งได้เปิดให้บริการแล้วบางส่วน
ระยะที่ 2 คือ การก่อสร้างอาคารรองรับคนไข้ได้ประมาณ 200-300 เตียง อาคารศูนย์ความเป็นเลิศทางการแพทย์ มีห้องผ่าตัดขนาดเล็ก มีแพทย์ผู้เชี่ยวชาญให้บริการได้เต็มวัน 
ระยะที่ 3 คือ บริการเต็มรูปแบบ เช่น การผ่าตัด การเปลี่ยนไขกระดูก ปลูกไต ฯลฯ รองรับคนไข้ได้กว่า 500 เตียง
วิกเตอร์ เทอร์ชิน

วิกเตอร์ เทอร์ชิน (12 ตุลาคม ค.ศ. 1955 —) เป็นผู้ฝึกสอนกีฬาว่ายน้ำชาวยูเครน ซึ่งเป็นที่รู้จักกันดีที่สุดในการฝึกสอนนักกีฬาเจ้าของเหรียญทองการแข่งขันระดับโลกหลายเหรียญผู้มีนามว่าโอเล็ก ลิโซกอร์ ตลอดคริสต์ทศวรรษ 1990 จนถึงช่วงต้นยุคคริสต์ทศวรรษ 2000 ที่โบรวารีซึ่งเป็นบ้านเกิดของโอเล็กเอง นอกจากนั้น วิกเตอร์ เทอร์ชิน ยังมีลูกศิษย์เป็นนักว่ายน้ำจำนวนมาก ที่ซึ่งพวกเขาได้เข้าร่วมการแข่งขันในกีฬามหาวิทยาลัยโลก และได้รับรางวัลรวมทั้งหมดเป็น 38 เหรียญทอง, 20 เหรียญเงิน และ 14 เหรียญทองแดง
จุลรัฐ

จุลรัฐ  เป็นรัฐที่มีอธิปไตยเป็นของตนเองแต่มีขนาดพื้นที่ประเทศหรือจำนวนประชากรที่น้อยมาก เช่น ประเทศลิกเตนสไตน์, ประเทศมอลตา, ประเทศซานมารีโน, ประเทศสิงคโปร์ และนครรัฐวาติกัน เป็นต้น
จุลรัฐมักมีปัญหาพิเศษโดยเฉพาะด้านการป้องกันประเทศ และการป้องกันการแทรกแซงจากภายนอก ส่วนจุลรัฐที่มีขนาดเล็กที่สุดในโลก คือ นครรัฐวาติกัน ที่มีประชากรเพียง 842 คน (จากการสำรวจในเดือนกรกฎาคม พ.ศ. 2556) กับพื้นที่ 0.44 ตารางกิโลเมตร
จุลรัฐ (Microstate) แตกต่างจากประเทศจำลอง (Micronation) เนื่องจากจุลรัฐจะได้รับการยอมรับจากประเทศต่าง ๆ แต่ตรงกันข้ามประเทศจำลองจะไม่ได้รับการยอมรับนานาชาติว่าเป็นรัฐอธิปไตย ส่วนเขตปกครองพิเศษ (Special territory) อาทิอาณานิคมโพ้นทะเลของสหราชอาณาจักร หรือเขตปกครองพิเศษของจีน ไม่จัดว่าเป็นจุลรัฐ
เรียงตามประเทศที่มีขนาดพื้นที่น้อย.
เป็นลำดับประเทศอธิปไตยที่มีขนาดพื้นที่น้อยกว่า 1,000 ตารางกิโลเมตร (386 ตารางไมล์)
จำนวนนี้ให้ยกเว้นประเทศสิงคโปร์และบาห์เรน เนื่องจากสองประเทศนี้มีประชากรเกิน 500,000 คน นอกนั้นมีประชากรไม่ถึงจำนวนดังกล่าว
เรียงตามประเทศที่มีประชากรน้อย.
รัฐอธิปไตยที่มีประชากรน้อยที่สุด โดยสำรวจของสำนักงานสถิติแห่งชาติ หรือ ซีไอเอ ที่ประเมินในปี พ.ศ. 2557
จำนวนนี้ให้ยกเว้นประเทศซามัว, วานูอาตู, ไอซ์แลนด์, บาฮามาส, เบลีซ และบรูไน เนื่องจากประเทศดังกล่าวนี้มีพื้นที่มากกว่า 1,000 ตารางกิโลเมตร (386 ตารางไมล์)
ดูเพิ่ม.
<templatestyles src="Div col/styles.css"/>
กรดอะราคิดิก

กรดอะราคิดิก  เป็นกรดไขมันอิ่มตัวที่มีห่วงโซ่ 20 คาร์บอน เป็นส่วนประกอบย่อยของน้ำมันถั่วลิงสง (1.1%–1.7%) และน้ำมันข้าวโพด (3%). นอกจากนี้สามารถเกิดไฮโดรจีเนชันของกรดอะราคิโดนิก 
กรดอะราคิดิก ถูกนำมาใช้ในการผลิตผงซักฟอก ,วัสดุการถ่ายภาพ และน้ำมันหล่อลื่น
กรดลิกโนซีริก

กรดลิกโนซีริก  เป็นกรดไขมันอิ่มตัวที่มีสูตร C23H47COOH ถูกพบในน้ำมันดินไม้ ,เซอรีโบไซด์ต่างๆ และในปริมาณน้อยในไขมันธรรมชาติมากที่สุด กรดไขมันของน้ำมันถั่วลิสง มีปริมาณเล็ก ๆ ของกรดลิกโนซีริก (1.1% – 2.2%). กรดลิกโนซีริกยังเป็นผลพลอยได้จากการการผลิตลิกนิน
วิกฤตการณ์การเกณฑ์ทหาร

วิกฤตการณ์การเกณฑ์ทหาร  เป็นข้อพิพาทของประชาชนที่เกี่ยวกับนโยบายของทหาร หรือการบังคับให้รับราชการทหาร ที่รู้จักกันทั่วไปว่า "การเกณฑ์ทหาร" ข้อพิพาทนี้สามารถที่จะกลายเป็นจุดวิกฤตได้ เมื่อส่งไปรับราชการทหารทำให้กลายเป็นที่ถกเถียงกันอย่างมากมาย และเกิดการประท้วงเป็นผลตามมา จากมุมมองหนึ่งของเจ้าหน้าที่ทหาร วิกฤตการณ์นี้เป็นส่วนหนึ่งของการทดแทน พวกเขาอาจจะเรียกร้องกองกำลังที่ขาดแคลนให้เพียงพอที่จะบรรลุวัตถุประสงค์ทางทหารได้ ในระดับหนึ่งสูญเสียการควบคุมของความสามารถทางการเมืองของพวกเขา ในการบังคับใช้กฎหมายที่มีอยู่ในการชุมนุม เมื่อทหารเกณฑ์ถูกส่งไปยังสงครามในต่างประเทศที่ไม่ได้ส่งผลโดยตรงต่อการรักษาความปลอดภัยของประเทศ หรือภายใต้ข้ออ้างและบริบทที่มีความขัดแย้งอย่างอื่นที่ได้รับการเกณฑ์ทหารในประวัติศาสตร์ทางการเมืองที่ถกเถียงกันอย่างมากในระบอบประชาธิปไตย
วิกฤตการเกณฑ์ทหารในประวัติศาสตร์.
การปลดแอกของชาวไอริช (Sinn Féin)